Mɛni Ma Pee Konɛ Ma Ko Tsɛ̃ Níhi Kɛ To Hu? | Nihewi Kɛ Yihewi Biɔ Ke\nKANE NGƐ Afrikaans Albanian Amharic Arabic Armenian Azerbaijani Azerbaijani (Cyrillic) Bulgarian Cebuano Chichewa Chinese Mandarin (Simplified) Chinese Mandarin (Traditional) Chitonga Cibemba Croatian Czech Dangme Danish Dutch Efik English Estonian Ewe Fijian Finnish French Georgian German Greek Haitian Creole Hausa Hebrew Hiligaynon Hindi Hungarian Icelandic Igbo Iloko Indonesian Italian Japanese Kinyarwanda Kirghiz Kirundi Korean Lithuanian Macedonian Malagasy Malayalam Maltese Myanmar Norwegian Nzema Ossetian Polish Portuguese Romanian Russian Samoan Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spania Swahili Swedish Tagalog Tatar Telugu Thai Tsonga Turkish Ukrainian Vietnamese Xhosa Zulu\nAnɛ be tsuaa be ɔ, o gbi o we mi ní tsumihi kɛ sukuu ní tsumihi nɛ a ha mo kaa o ba tsu ngɛ we mi ɔ nya mla lo? Ke o tsɛ̃ɛ níhi kɛ toɔ, lɛɛ e sa nɛ o kpa! Munyu nɛ ɔ maa ye bua mo konɛ o ko tsɛ̃ níhi kɛ to ke\nní tsumi ɔ he wa tsɔ.\nhejɔ sɛ o mi.\nní tsumi fuu ngɛ o kuɛ nɔ momo.\nKe o kane munyu nɛ ɔ ta a, moo ngma ka nɛ ɔ nɛ o hyɛ kaa kɛ e ji lɛ kɛɛ.\nBaiblo ɔ tsɔɔ kaa ke wa tsɛ̃ níhi kɛ to ɔ, e kɛ haomihi baa. E de ke: “ Nɔ nɛ slaa kɔɔhiɔ ɔ, e du we ní; nɔ nɛ hyɛɛ bɔku mi ɔ, e kpa we ní. ”—Fiɛlɔ 11:4.\nMo susu níhi nɛ e haa nɛ o tsɛ̃ɛ níhi kɛ toɔ ɔ he konɛ o hyɛ nɔ́ nɛ o ma nyɛ maa pee ngɛ he nɛ o kpa.\nKe ní tsumi ɔ he wa tsɔ.\nNgɛ anɔkuale mi ɔ, ní tsumi komɛ a he wa nitsɛ, nɛ lɔ ɔ ma nyɛ ma ha nɛ o ngmɛɛ he kɛ fɔ si. Se ní nɛ ɔmɛ maa ye bua mo.\nMo gba ní tsumi ɔ mi bɔɔbɔɔbɔɔ. Melissa de ke: “ Ke i na kaa ní tsumi ɔ he wa a, i peeɔ lɛ bɔɔbɔɔbɔɔ konɛ ma gbe nya ngɛ be nya .”\nJee sisi mla. Vera de ke: “ Ke a ha mo ní tsumi ko ɔ, jee sisi mla. Behi fuu ɔ, e maa hi kaa o maa ngma níhi nɛ o suɔ nɛ o pee ngɛ ligbi ɔ mi ɔ kɛ fɔ si, konɛ o hɛ ko je nɔ .”\nMo bi yemi kɛ buami. O fɔli kɛ o tsɔɔli kɛ níhi kaa jã kpe hyɛ. Mɛni he je nɛ o bi we mɛ konɛ a ye bua mo? A maa ye bua mo konɛ o to nɔ́ nɛ o suɔ nɛ o peeɔ he blɔ nya saminya.\nNɔ́ ko hu nɛ maa ye bua “ Moo to ní tsumi ɔ he blɔ nya ngɛ womi nɔ. Lɔ ɔ se ɔ, moo bɔ mɔde nɛ o nyɛɛ blɔ nya tomi ɔ se. Ke o pee jã a, nɔ́ tsuaa nɔ́ maa ya nɔ saminya ha mo, nɛ o maa gbe ní tsumi ɔ nya ngɛ be nya .”—Abbey.\nKe hejɔ sɛ o mi.\nEko ɔ, sukuu ní tsumihi nɛ a ma ha mo ɔ ji níhi nɛ o bua jɔɛ a he. Ke a ha mo ní tsumihi kaa jã a, mɛni o ma nyɛ maa pee? Moo ka níhi nɛ nyɛɛ se ɔ nɛ o hyɛ.\nMo susu nɔ́ he je nɛ e sa nɛ o pee lɛ mla a he. Kaa nɔ hyɛmi nɔ́ ɔ, ke o gbe ní tsumi ko nya a, hyɛ bɔ nɛ o bua jɔɔ ha. Amy de ke: “ Be tsuaa be nɛ ma gbe ní tsumi ko nya mla, aloo ngɛ be nya a, ye bua jɔɔ wawɛɛ .”\nMo susu nɔ́ nɛ maa je mi kɛ ba a he. Ke o ji sisi mla a, e ma ha nɛ pɔ maa tɔ o he wawɛɛ nɛ o be manye yee. Baiblo ɔ de ke: “ Nɔ́ nɛ nɔmlɔ du ɔ, lɔ ɔ nɔuu e ma kpa. ”—Galatia Bi 6:7.\nMoo ngɔ lɛ kaa a ngɛ ní tsumi ɔ ngɔe nɔuu. Alicia de ke: “ I ngɔɔ lɛ kaa a maa ngɔ ní tsumi ɔ ngɛ ligbi kake loo ligbi enyɔ se, nɛ i tsuɔ he ní mla. Ke i pee jã a, i náa be kɛ hyɛɛ kaa nɔ́ fɛɛ nɔ́ da pɛpɛɛpɛ lo, nɛ i náa ligbi kake loo enyɔ ko kɛ jɔɔ ye he. ”\nNɔ́ ko hu nɛ maa ye bua. “ E he hia nɛ o dla o juɛmi. Mo de o he ke, bɔ tsuaa bɔ nɛ ji ɔ, o maa pee, nɛ o be hae nɛ nɔ́ ko nɛ tsi o nya. Ke i de ye he jã a, i nyɛɔ nɛ i tsuɔ ní tsumi tsuaa ní tsumi. ”—Alexis.\nKe ní tsumi fuu ngɛ o kuɛ nɔ momo.\nNathan de ke: “ Nihi deɔ ke i tsɛ ɔ níhi kɛ toɔ, se pi anɔkuale! A li kaa ní tsumi fuu ngɛ ye kuɛ nɔ! ” Ke o si fɔfɔɛ ɔ ngɛ kaa Nathan nɔ́ ɔ, lɛɛ moo ka enɛ ɔ nɛ o hyɛ.\nMo tsu níhi nɛ a he wɛ ɔ he ní kekle. Amber de ke: “ Be ko ɔ, nɔ ko de mi ke, ke e sa nɛ ma pee nɔ́ ko nɛ be be fuu ngɔe ɔ, e sɛ nɛ ma to tsle ngɛ he. Ní nɛ ɔmɛ ekomɛ ji, tsumi dlami, níhi a he fɔmi, tadehi a nɔ tomi kɛ tsesihi a mi sami. ”\nMoo le níhi nɛ o maa pee kekle. Baiblo ɔ de ke: “ Moo le níhi nɛ a he hia wawɛɛ ɔ. ” (Filipi Bi 1:10, NW) Kɛ o kɛ Baiblo ga womi nɛ ɔ ma tsu ní ngɛ o si himi mi ha kɛɛ? Anna de ke: “ I ngmaa níhi nɛ ma pee ɔmɛ kɛ be nɛ ma kɛ peeɔ kɛ fɔɔ si. Se nɔ́ titli nɛ i peeɔ ji kaa, i ngmaa be nɛ ma kɛ gbe ní tsumi ɔ eko fɛɛ ko nya a kɛ fɔɔ si. ”\nAnɛ jã peemi he wa lo? Moo lɛɛ, mo susu he ekohu nɛ o hyɛ! Ngɛ anɔkuale mi ɔ, ke o ngma níhi nɛ o maa pee ɔ kɛ fɔ̃ si ɔ, e ma ha nɛ o ná be kɛ tsu níhi a he ní, nɛ be ɔ be mo tɔtɔe. Ke o pee jã a, pɔ be o he tɔe tsɔ. Kelly de ke: “ Ke i to níhi a he blɔ nya a, i yi tsui nɛ níhi yaa nɔ saminya. ”\nKo ha nɛ nɔ́ ko nɛ je o juɛmi kɛ je ní tsumi ɔ nɔ. Jennifer de ke: “ Ke i yaa je ní tsumi ko sisi ɔ, i haa nɛ ye we ɔ mi bi ɔmɛ tsuo leɔ loko i jeɔ sisi. Ke a ngɛ ní tsumi ko nɛ a suɔ nɛ ma tsu ha mɛ ɔ, i biɔ mɛ konɛ ma pee ha mɛ mla loko ma je ye ní tsumi ɔ sisi. I gbeɔ ye fon ɔ konɛ nihi ko fia mi. ”\nNɔ́ ko hu nɛ maa ye bua “ Ke o tsu we ní tsumi ɔ, ní tsumi ɔ maa hi si maa hi mo mlɛe. Mo tsu he ní mla mohu pe nɛ e maa pee tlomi ngɛ o kuɛ nɔ. Ke o pee jã a, o ma ná be kɛ jɔɔ o he ngɛ ligbi ɔ mi. ”—Jordan.\nMoo ngma ka nɛ nyɛɛ se ɔ.\nAnɔkuale loo Lakpa\nKo ha nɛ ní tsumi ko nɛ kpɛ se gblegbleegble.\nNihi nɛ níhi tsɛ̃mi kɛ tomi tlɔ a he ɔ ma nyɛ ma tsake.\nKe níhi fuu ngɛ o kuɛ nɔ momo ɔ, o ma nyɛ ma tsu ní tsumi kpahi.\nNíhi nɛ a tsɛ̃ɛ kɛ toɔ ngɛ o muɔ mi.\nLakpa. Eko ɔ, yi mi tomi kpakpa he je nɛ o tsɛ̃ nɔ́ ko kɛ to ɔ nɛ. Kaa nɔ hyɛmi nɔ́ ɔ, nɔ nɛ bɔɔ mɔde kɛ toɔ níhi a he blɔ nya saminya a, náa he se.—Baiblo sisi tomi mlaa: Abɛ 21:5.\nAnɔkuale. Nɔ ko ma nyɛ ma kpa su yaya. Ke o ngɔ o juɛmi kɛ ma se nami nɛ o ma ná a nɔ ɔ, e maa ye bua mo nɛ o ma nyɛ maa pee tsakemi.—Baiblo sisi tomi mlaa: Efeso Bi 4:22, 23.\nLakpa. Behi fuu ɔ, o be nyɛe maa pee. Ngɛ anɔkuale mi ɔ, e biɔ be kɛ níhi a he susumi loko o ma nyɛ ma tsu nɔ́ ko he ní saminya.—Baiblo sisi tomi mlaa: Abɛ 15:28.\nLakpa. Ke o fɔli ɔmɛ a ti nɔ kake tsɛ̃ɔ níhi kɛ toɔ po ɔ, wa be nyɛe ma de ke e ngɛ o muɔ mi ejakaa dɔkitahi nɛ́ nɔ́ ko kaa jã ngɛ nɔ ko muɔ mi lolo.—Baiblo sisi tomi mlaa: Galatia Bi 6:5.\nNɔ́ Nɛ O Juami Bi De Ngɛ Níhi Nɛ A Tsɛ̃ɛ Kɛ Toɔ He